kardosdrur/scandi-wiki huggingface dataset:
Historicisme (flertydig)

Historicisme kan referere flere forhold:

 Historicisme (filosofi), en teori i bl.a. Hegels og Marx' filosofi, kritiseret af Popper
 Historicisme (arkitektur), eller eklekticisme, en fællesbetegnelse for en europæisk arkitekturstrømning
 Historicisme (billedkunst), kunstform. Fremstillinger af historiske begivenheder eller mytologiske, bibelske eller religiøse motiver.
 Historicisme (historie), en nomotetisk tilgang til historievidenskaben

Se også 
 Historisme, betoner at historiske hændelser er enestående (ty. das Einmalige). En hovedskikkelse er den tyske historiker Leopold von Ranke (1795–1886).
 Historicitet, et begreb bl.a. knyttet til eksistensfilosofi og hermeneutik.
Feuchtwangen

Feuchtwangen er en by i Landkreis Ansbach i i Regierungsbezirk Mittelfranken i den tyske delstat Bayern.

Geografi 
Feuchtwangen ligger i dalen til floden Sulzach, der er en biflod til Wörnitz og byens store omliggende arealer omfatter også en del af Wörnitzdalen.

Nabokommuner 
Nabokommuner til Feuchtwangen er: Schnelldorf, Wörnitz, Dombühl, Aurach, Herrieden, Wieseth, Dentlein am Forst, Dürrwangen, Schopfloch, Dinkelsbühl (alle i Landkreis Ansbach ) og Kreßberg (i Landkreis Schwäbisch Hall, i Baden-Württemberg).

Bydele, landsbyer og bebyggelser 
Feuchtwangen er inddelt i 87 områder (byen medregnet) opdelt efter tidligere selvstændige kommuner:
Aichau: Aichau, Jakobsmühle, Löschenmühle, Oberahorn, Thürnhofen, Unterahorn

Aichenzell: Aichenzell, Esbach, Hammerschmiede, Herrnschallbach, Höfstetten, Kaltenbronn, Mögersbronn, Sommerau, Überschlagmühle, Walkmühle, Winterhallen, Zehdorf

Banzenweiler: Banzenweiler, Bieberbach, Georgenhof, Jungenhof, Krebshof, Krobshausen, Leiperzell, Oberransbach, Oberrothmühle, Poppenweiler, Unterransbach, Unterrothmühle, Weiler am See

Breitenau: Breitenau, Gehrenberg, Ratzendorf, Sperbersbach, Ungetsheim, Zischendorf, Zumhaus

Dorfgütingen: Archshofen, Bonlanden, Bölhof, Bühl, Dorfgütingen, Dornberg, Krobshäuser Mühle, Neidlingen, Rödenweiler

Heilbronn: Heilbronn, Herbstmühle, Lichtenau, Metzlesberg, Rißmannschallbach, Wüstenweiler, Zumberg

Krapfenau: Bernau, Eschenlach, Hainmühle, Koppenschallbach, Krapfenau, Krapfenau-Mühle, Lotterhof, Oberlottermühle, Schönmühle, St. Ulrich, Unterlottermühle, Volkertsweiler, Wehlmäusel, Weikersdorf

Larrieden: Heiligenkreuz, Larriden, Oberhinterhof, Unterhinterhof

Mosbach: Bergnerzell, Kühnhardt a. Schlegel, Mosbach, Reichenbach, Seiderzell, Tribur

Vorderbreitenthann: Charhof, Charmühle, Glashofen, Hinterbreitenthann, Oberdallersbach, Steinbach, Tauberschallbach, Unterdallersbach, Voderbreitenthann, Wolfsmühle

Historie 

Feuchtwangens oprindelse går tilbage til et Benediktinerkloster som er nævnt i et dokument allerede i 818 eller 819. Klosterets levned er beskrevet i 16 breve af en munk ved navn Froumund og en abbed Wigo i årene 991 til 995.

Sammen med klosteret var der allerede i de tidligste tider en landsby. Kejser Frederik Barbarossa etablerede den som by mellem 1150 og 1178, og i 1241, blev Feuchtwangen en fri rigsstad.

Eksterne henvisninger 

 Fränkisches Museum Feuchtwangen 
 Sängermuseum 
 Feuchtwangen Casino 
 Arbeitsgemeinschaft für Heimatgeschichte Feuchtwangen
Sporvognsmuseum Bremen

Das Depot er sporvejsmuseet i Bremen, der drives af foreningen Freunde der Bremer Straßenbahn e.V. (FdBS).

Museet ligger i Bremer Straßenbahns Sebaldsbrück Remise med indgang fra Schlossparkstraße 45. Det har vogne fra hele Bremens sporvognshistorie.

Museet har et sporvejsnet på to linjer:
 Linje 15: Den kører fra Hauptbahnhof til Sebaldsbrüsk.
 Linje 16: Den kører to forskellige ruter, henholdsvis "Altstadtring" eller "Neustadtring" begge fra Hauptbahnhof.

Eksterne henvisninger 
 Freunde der Bremer Straßenbahn – website der refererer til sporvejsmuseet 

Sporvejsmuseer
Museer i Tyskland
Museer etableret i 2003
Kevin Nolan

Kevin Anthony Nolan (født 24. juni 1982) er en engelsk fodboldspiller, som spiller som midtbanespiller hos Notts County. Tidligere har han spillet i en lang årrække for Bolton Wanderers, hvor han opnåede 296 ligakampe og 40 mål. Derudover har han repræsenteret Newcastle, West Ham og Leyton Orient.

Karriere 
I Kevin Nolans familie spillede man meget fodbold, så det var meget naturligt at han startede som barn. Allerede som 14-årig blev han flyttet til Liverpools ungdomshold. Han var også stor fan af Liverpool, selvom hans favoritspillere var Eric Cantona og Lee Sharp som spillede for rivalerne fra Manchester United.

Han blev senere spurgt af en ven om han ikke ville spille i Bolton. Det takkede han ja til og som 16-årig skiftede han til Boltons fodboldakademi. Nogle år efter fik han debut på Boltons førstehold, som han senere skulle være kaptajn for.

Efter 4 år og 157 kampe for West Ham United blev han i sommeren 2015 fritstillet fra sin kontrakt med klubben.

Eksterne henvisninger

Noter 

Fodboldspillere fra England
Fodboldspillere fra Bolton Wanderers F.C.
Fodboldspillere fra Newcastle United F.C.
Fodboldspillere fra West Ham United F.C.
Zoey 101

Zoey 101 er en amerikansk tv-serie i 65 afsnit udsendt 2005-2008 på Nickelodeon.

Plot
Hovedpersonen i serien er pigen Zoey, der spilles af Jamie Lynn Spears. Zoey kommer ind på en tideligere drengekostskole. Det er første år der er piger, og det er en stor forandring. Zoey har også en lillebror, som er et geni. På skolen er der også en dreng, Logan som ikke kan acceptere at der går piger.  Pigerne må også kæmpe med andre ting, som fx en skør pige der hedder Quin som laver "opquindelser", et toilet der uden tvivl er lavet til drenge og alle de ting der er ved at være teenager

Eksterne henvisninger
 
 Zoey 101 på Nickelodeoen

Tv-programmer fra Nickelodeon
Ungdomsserier fra USA
Amerikanske tv-serier fra 2000'erne
Nervus oculomotorius

Nervus oculomotorius er den 3. af de 12 parrede hjernenerver. Den kontrollerer størstedelen af øjets bevægelser. Derudover kan den mindske pupillen og løfte øjenlåget. (Note: Hjernenerve IV og VI er også involveret i bevægelserne af øjet)

Nervens bane

Hjernenervekerner 
N. oculumotorius stammer fra den anteriore (forreste) del af mesencephalon, hvorfra at nerven udgår fra to kerner:
 Nucleus n. oculomotorii: Denne motoriske (almen somatisk efferent) kerne sender tråde til alle de tværstribede muskler i orbita (øjenhulen), med undtagelse af m. rectus lateralis og m. obliquus superior
 Nuclei accessorii n. oculomotorii: Denne parasympatiske kerne (almen visceral efferent) forsyner de kontraherende muskler i regnbuehinden (iris), m. ciliaris

Forløb 
N. oculomotorius apparente udspring (det sted hvor den kommer frem på hjernens overflade) er på den mediale side af pedunculus cerebri (i Mesencephalon). Herefter løber den ind i sinus cavernosus, hvori a. carotis interna, hjernenerverne nn. trochlearis og abducens og desuden to af tre hovedgrene fra n. trigeminus; nn. ophthalmicus og maxillaris også findes.
Herfra passerer nerven ind i orbita (øjenhulen) gennem fissura orbitalis superior, hvori den deler sig i sine to hovedgrene, ramus superior og ramus inferior.

Hovedgrene 
 Ramus superior er den mindste af de to grene og løber i øjenhulen lateralt for n. opticus (2. hjernenerve). Den innerverer to af øjets tværstribede muskler m. rectus superior og m. levator palpebrae superioris.
 Ramus inferior er den største af hovedgrenene og deler sig i tre grene:
 En gren passerer under n. opticus til m. rectus medialis, som den innerverer.
 En anden gren går til m. rectus inferior, og innerverer denne.
 Den tredje gren går til m. obliquus inferior og innerverer denne. Fra denne gren afgives en tråd til det parasympatiske ganglion ciliare. Disse tråde vil innervere m. ciliaris og være medvirkende til at mindske pupillen.

Supplerende billeder

Henvisninger 
 Moos T & Møller M: "Basal neuroanatomi – Centralnervesystemets anatomi". FADL's forlag, KBH 2006.
 Matthiessen ME, Krogsgaard MR, Poulsen K & Petersen OW: "Human anatomi – Hoved og hals". FADL's forlag, KBH 2006.

Se også 
 Kranienerve
 Hjernen

Hjernen
Frugtnektar

Frugtnektar er en drik fremstillet af saften fra en eller flere frugter (evt. koncentreret), vand og sukker (evt. honning og/eller sødemiddel).

Brugen af betegnelsen frugtnektar er reguleret i Bekendtgørelse om frugtsaft m.v. Produkter, der i Danmark markedsføres under denne betegnelse, skal således mindst indeholde 25%-50% frugtsaft/frugtpuré (procentsats afhænger af frugttype) og må maksimalt indeholde 200g sukker per liter og frugtindholdet skal angives således: Indhold af frugt: mindst ..%.

Eksterne henvisninger 
 

Læskedrikke
Knurhår

Knurhår, følehår eller varbørster (latin vibrissae (ental: vibrissa)) er kraftige hår som fungerer som sanseorganer idet nerveceller i hårsækkene kan registere deres bevægelser. De findes hos de fleste pattedyr, typisk på siderne af næsen, men de kan også findes over øjenene og andre steder rundt om på kroppen. De er som regel meget hårde og stive. Katte og andre dyr, bruger dem til at navigere, hvis de nu er ved at støde ind i andre ting, og for at bedre kunne færdes om natten. Desuden bruges knurhårene til at mærke, når andre dyr eller insekter nærmer sig deres mundområde. Ligesom vi mennesker har øjenvipper.

Sæler kan mærke i hvilken retning en fisk har passeret via knurhårene.

Kilder/referencer

Hår
Jordløse Kirke

Jordløse Kirke er kirken for Jordløse Sogn og ligger midt i landsbyen Jordløse ved landevej 329 på Sydvestfyn i Region Syddanmark.

Jordløse kirke er bygget omkring år 1200. Den blev helgenviet til Skt. Jost – en helgen, der led martyrdøden i Rom i år 165. Sct. Jost forbindes med helbredende kræfter, og mange er valfartet til Jordløse i middelalderen. Kirken har sengotiske hvælvinger og tårn af munkesten, og den ene af klokkerne er fra 1467.

Ejerskabet til kirken efter reformationen er lidt usikkert, men det er herskaberne på godset Søbo, der er begravet i krypten under alteret. Angiveligt blev Jordløse kirketiende i 1678 solgt til Sophie Bille, der sammen med sin mand Mogens Rosenkrantz på de tidspunkt ejede Søbo og Damsbo godser. Damsbo gods, Jordløse kirke og byens bøndergods overgik i 1760 til stamhuset Hvedholm, senere grevskabet Brahesminde. I 1909 overtog menighedsrådet ansvaret for Jordløse Kirke.

Jordløse præstegård, der ligger over for kirken, er firlænget, har bindingsværk og stråtag. Den nedbrændte og blev genopført i 1735. I 1981 nedbrændte præstegården igen, hvorpå den blev genopført i samme skikkelse i 1982-83.

Eksterne kilder og henvisninger 

 Jordløse Kirke  hos nordenskirker.dk
 Jordløse Kirke hos KortTilKirken.dk
 Kirkens beskrivelse hos Trap: Kongeriget Danmark, 3. udg., 2. bind, s. 501/502

Kirker i Assens Kommune
Kirker i Fyens Stift
Kirker i Svendborg Amt
Sønderby Kirke

Sønderby Kirke er kirken i Sønderby Sogn på Vestfyn, kirken ligger i Sønderby tæt på Ebberup ved Sønderby Sø, ca. 4 km SØ for Assens (Region Syddanmark).

Eksterne kilder og henvisninger 

 Sønderby Kirke hos KortTilKirken.dk

Kirker i Assens Kommune
Kirker i Fyens Stift
Kirker i Odense Amt
Espen Ruud

Espen Ruud (født 26. februar 1984) er en norsk fodboldspiller, som spiller for Odds BK. Han er primært backspiller, men han kan dog også spille længere fremme på fløjen.

Han kom til Odd Grenland fra han lokale hold Hei i 2003. Ruud etablerede sig på holdet i 2005.

Ruud har spillet 21 kampe for det norske ungdomslandshold, og han har været udtaget til det norske fodboldlandshold.

I sommertransfervinduet 2008 skiftede han til Odense Boldklub, som et led i en byttehandel med Søren Jensen.

Den 7. juni 2011 blev Espen Ruud kåret til årets spiller i OB (sæsonen 2010/2011) efter en afstemning på OBs hjemmeside.

Espen Ruud forlod OB i sommeren 2014, da hans kontrakt udløb, men skrev igen under med klubben på en halvårlig kontrakt i september 2014. Kontrakten udløber ved årsskiftet.

Referencer 

Fodboldspillere fra Odense Boldklub
Fodboldspillere fra Norge
Fodboldspillere fra Odds BK
Nervus trigeminus

Nervus trigeminus eller trillingenerven er den 5. af de 12 parrede hjernenerver og det er den største af disse. Det er en blandet sensorisk og motorisk nerve, dog er den overvejende sensorisk. Nerven sørger for sensorisk innervation af ansigtet og motorisk innervation af tyggemusklerne.

Nervens bane

Hjernenervekerner 
N. trigeminus har kerner i både medulla oblongata, pons og mesencephalon:
 Nuc. motorius n. trigemini er en somatomotorisk efferent kerne der udsender alle trigeminus motoriske tråde. Denne er placeret i pons.
 Nuc. spinalis, nuc. pontinus, nuc. mesencephalicus n. trigenimi er alment somatisk afferente kerner, der modtager sensorisk information for hele ansigtet. 
 Nuc. spinalis n. trigemini findes i medulla oblongata og modtager smertetråde fra hele ansigtet
 Nuc. pontinus n. trigemini ligger i pons og modtager information om tryk og berøring fra stort set hele ansigtet.
 Nuc. mesencephalicus n. trigemini findes i mesencephalon, og modtager proprioceptive impulser (det at kunne mærke hvilken stilling musklerne sidder i) fra tyggemuskler, øjenmuskler og mimisk ansigtsmuskulatur

Forløb 
Nerven har sit apparente udspring (det sted hvor den kommer frem på hjernens overflade) på forfladen af pons. Ved udtrædelstedet samler de sensoriske tråde sig i en større radix sensoria og de motoriske tråde samler sig i en mindre radix motoria. 
Radix sensoria løber kort efter dannelsen ind i det sensoriske ganglion, ganglion trigeminale. Herfra udgår n. ophthalmicus, n. maxillaris og den sensoriske del af n. mandibularis.

Hovedgrene 
 N. ophthalmicus er den øverste gren fra ganglion trigeminale og er rent sensorisk
 N. maxillaris er den midterste gren fra ganglion trigeminale og er rent sensorisk.
 N. mandibularis er den største af grenene fra n. trigeminus. Den består af den nederste gren fra ganglion trigeminus og hele radix motoria. Nerven er dermed både sensorisk og motorisk.

Supplerende billeder

Se også 
 Kranienerve
 Hjernen

Henvisninger 
 Moos T & Møller M: "Basal neuroanatomi – Centralnervesystemets anatomi". FADL's forlag, KBH 2006. 
 Matthiessen ME, Krogsgaard MR, Poulsen K & Petersen OW: "Human anatomi – Hoved og hals". FADL's forlag, KBH 2006.

Hjernen
Helnæs Kirke

Helnæs Kirke er den eneste kirke på halvøen Helnæs på Sydvestfyn, den ligger i Helnæs By cirka 14 kilometer nordvest for Faaborg i Region Syddanmark.

Eksterne kilder og henvisninger 
 Helnæs Kirke hos KortTilKirken.dk

Kirker i Fyens Stift
Kirker i Assens Kommune
Kirker i Odense Amt
Björn Runström

Björn Sandro Runström (født 1. marts 1984 i Stockholm, Sverige) er en svensk tidligere fodboldspiller, som blandt andet har spillet for Odense Boldklub i 2008-2011. Han sluttede sin karriere med en tilbagevenden til Hammarby IF for slutteligt at spille en halv sæson for amerikanske New England Revolution i 2012. I løbet af sin karriere nåede han at spille på Sveriges U21-landshold samt en masse klubhold. Han spillede af flere omgange i Hammarby IF.

Fodboldspillere fra Odense Boldklub
Fodboldspillere fra Sverige
Fodboldspillere fra A.C. ChievoVerona
Fodboldspillere fra ACF Fiorentina
Fodboldspillere fra Hammarby IF
Fodboldspillere fra Fulham F.C.
Fodboldspillere fra Luton Town F.C.
Fodboldspillere fra 1. FC Kaiserslautern
Fodboldspillere fra Molde FK
Personer fra Stockholm
Marko Pantelić

Marko Pantelić (serbisk: Марко Пантелић; født 15. september 1978 i Beograd, Jugoslavien) er en serbisk tidligere fodboldspiller.

Pantelićs sidste klub, inden hans karrierestop, var Olympiakos i den græske, hvortil han kom 21. august 2010. Han har tidligere spillet for blandt andet franske Paris Saint-Germain, serbiske FK Røde Stjerne, Hertha Berlin i Tyskland og AFC Ajax i Holland. 

Pantelić står (pr. august 2010) noteret for 35 kampe og syv scoringer for det serbiske landshold. Han repræsenterede sit land ved VM i 2010 i Sydafrika.

Pantelić er kendt for sin målfarlighed, men er også kendt for sin provokerende opførsel.

Referencer

Eksterne henvisninger 

 Marko Pantelić på kicker.de
 Marko Pantelić på reprezentacija.rs

Fodboldspillere fra Serbien
Fodboldspillere fra FK Partizan
Fodboldspillere fra Paris Saint-Germain
Fodboldspillere fra Hertha BSC Berlin
Fodboldspillere fra AFC Ajax
Personer fra Beograd
Deltagere ved verdensmesterskabet i fodbold 2010
Helnæs

Helnæs er en halvø (deraf næs) på Sydvestfyn mellem Lillebælt og Helnæs Bugt. Navnet har fra gammel tid betydet "det hellige næs". På Helnæs ligger landsbyen Helnæs By med Helnæs Kirke, såvel som Helnæs Fyr på landspidsen Lindhoved. Endvidere er der på Helnæs naturområdet Maden. Helnæs udgør hele Helnæs Sogn og er forbundet med Agernæs og dermed Fyn med den 1,5 kilometer lange, naturlige dæmning Langøre.

Referencer 

Halvøer i Danmark
Naturområder i Danmark
Assens Kommunes geografi
Lillebælt
Byer og bydele med genforeningssten
Rothenburg ob der Tauber

Rothenburg ob der Tauber er en by i Landkreis Ansbach i Regierungsbezirk Mittelfranken i den tyske delstat Bayern. Indtil 1803 var den en Freie Reichsstadt fri rigsstad og er med sin gamle bydel et velkendt turistmål.

Et berømt gadeparti fra byen er blevet brugt som inspiration til coveret af to album af det britisk/amerikansk folkrockband Blackmore's Night;
Under a Violet Moon fra 1999 og julealbummet Winter Carols fra 2007.

Geografi 
Rothenburg ligger ved floden Tauber og ved udkanten af Naturparken Frankenhöhe.

Inddeling 
Kommunen består af 39 landsbyer:

Nabokommuner 

Rothenburg ob der Tauber grænser til følgende kommuner (følgende uret fra nord):
 Steinsfeld
 Neusitz
 Gebsattel
 Insingen
 Rot am See
 Blaufelden
 Schrozberg
 Creglingen

Historie 
Rothenburg går tilbage til omkring 970 e. Kr. i Detwang, der er en bydel i det nuværende Rothenburg.
I 1172 fik Rothenburg status som by. De første bymure blev bygget. Weisser Turm, Markusturm og Röderbogen består.
 
Da Rothenburg i 1274 blev en fri rigsstad, var den en af de 20 største byer i det Tysk-Romerske Rige. Befolkningen var på omkring 5.500 inden for bymurene og 14.000 i det omkringliggende 390 km² store område.

Under trediveårskrigen ville den katolske General Tilly i oktober 1631 indkvartere sine 40.000 soldater i den protestantiske by Rothenburg, og den blev plyndret. Kong Gustav 2. Adolf af Sverige opholdt sig i Rothenburg i 1631. Byen blev belejret og indtaget af franske tropper under ledelse af general Turenne i 1645. Ved freden i 1648 måtte byen betale krigserstatning og låne til den. De sidste soldater forlod først byen i 1650; byen havde da mistet halvdelen af befolkningen, og byudviklingen standsede.

Siden 1803 har Rothenburg været en del af Bayern.

Under anden verdenskrig blev byen bombet i marts 1945 af de allierede; 39 blev dræbt, 306 huse, seks offentlige bygninger, ni tårne og 600 meter af bymuren, i alt omkring 40% af den gamle bydel blev ødelagt.
I årene efter krigen er byen omhyggeligt blevet genopbygget og rekonstrueret.

Galleri

Eksterne kilder og henvisninger 

Frie rigsstæder
Arberg

Arberg er en købstad i Landkreis Ansbach i i Regierungsbezirk Mittelfranken i den tyske delstat Bayern.

Geografi 
Nabokommuner er (følgende uret, begyndende mod nord): Ornbau, Gunzenhausen, Unterschwaningen, Ehingen, Bechhofen

Inddeling 

Kommunen har 12 bydele og landsbyer:

Eksterne henvisninger 

 Markt Arberg
Mark Jessen

Mark Jessen (født 12. oktober 1984) er en dansk journalist og tv-vært, uddannet fra Danmarks Journalisthøjskole i januar 2008.

Han er bedst kendt som vært på DR1's ugentlige forbrugermagasin Rabatten, som han stod i spidsen for gennem 57 udsendelser i 2008-2009.

Marks skærmdebut var i Børne1'eren på DR1 i 1997, hvor han var én af programmets reportere. Siden arbejdede han bag skærmen på samme program og en del andre, bl.a. Scenen er din, Grib Mikrofonen og Bonde søger brud, inden han efter endt journalistuddannelse blev headhuntet til Rabatten, hvor han var på skærmen første gang den 3. januar 2008.

Han forlod programmet i efteråret 2009, efter 3½ sæson. Efter eget udsagn fordi han ville tilbage til Sjælland, hvor han er født og opvokset. I samme forbindelse udtalte han, at han håber at vende tilbage til skærmen igen.

Referencer

Eksterne henvisninger 
 Officiel hjemmeside
 

Journalister fra Danmark
Tv-værter fra Danmark
Adelshofen (Mittelfranken)

Adelshofen er en købstad i Landkreis Ansbach i Regierungsbezirk Mittelfranken i den tyske delstat Bayern, og en del af Verwaltungsgemeinschaft Rothenburg ob der Tauber.

Geografi 
Adelshofen ligger i Region Westmittelfranken i dalen til floden Tauber. Nakommuner er (med uret, begyndende i nord) Uffenheim, Ohrenbach, Steinsfeld, Creglingen und Simmershofen.

Der er følgende bebyggelser: Adelshofen, Großharbach, Neustett, Tauberscheckenbach, Tauberzell.

Historie 
I 1383 erhvervede den fri rigsstad Rothenburg ob der Tauber store dele af det nuværende kommuneområde, og sikrede det i 1430 med volde og grave. I 1803 blev den en del af Bayern.

Eksterne henvisninger
Karantanien

Karantanien er en historisk region i det nuværende Østrig dækkende dele af forbundslandene Kärnten og Steiermark samt det nordlige Slovenien.

Omkring år 600 e.Kr. bosatte slaverne sig under avarernes herredømme i regionen, der blev hærget under folkevandringstiden. De oprettede et selvstændigt hertugdømme omkring 630. Mellem 741-765 søgte slaverne hjælp i nabolandet Bayern, for at frigøre sig fra det avariske styre, og måtte i stedet underkaste sig Bayern.

Sammen med de øvrige bayriske territorier blev de sammenlagt med Frankerriget i år 788. Karolingerne udskiftede omkring år 828 den slaviske fyrste med frankisk styre. Blandt andet var kong Karlomans illegitime søn Arnulf, som senere blev kejser, leder over provinsen Karantanien.

År 976 indførtes den såkaldte grevskabsforfatning, og provinsen blev delt i forskellige fyrstendømmer, blandt hvilke Kärnten blev dominerende.

Østrigs historie
Forhenværende europæiske lande
Kärnten
Steiermark
Warszawaghettoen

Warszawaghettoen var en jødisk ghetto i Generalguvernementet Polen, oprettet af de tyske okkupationsstyrker i Warszawa i oktober 1940. I løbet af de tre år, ghettoen eksisterede, forårsagede sult, sygdomme og deportationer til udryddelseslejren Treblinka, at befolkningen i ghettoen sank fra omkring 450 000 til 37 000. I april 1943 gjorde de tilbageværende i ghettoen oprør, den første store væbnede opstand mod nazisternes jødeudryddelser.

Med sine 1,3 millioner indbyggere var Warszawa hovedstad i det Polen, der var genopstået i 1919. Byen var et levende centrum for jødisk liv og kultur. Med 350 000 jødiske indbyggere udgjorde jøderne henved 30 % af byens samlede befolkning. Det jødiske samfund i Warszawa var Europas største, og næststørst i verden, efter New York City. Men kort tid efter invasionen i Polen beordrede tyskerne, at jøder skulle gå med armbind med Davidsstjernen på; dernæst beordrede de oprettelsen af et Judenrat (= jøderåd) under ledelse af den jødiske ingeniør Adam Czerniaków. 12. oktober 1940 vedtog den tyske besættelsesmagt oprettelsen af en ghetto i Warszawa. Alle byens jødiske indbyggere skulle flytte ind i området, som blev afskåret fra resten af byen. Der blev rejst en tre meter høj mur med pigtråd øverst, nøje overvåget for at forhindre trafik mellem ghettoområdet og resten af Warszawa. Efterhånden som jøder fra de nærliggende byer også blev tvunget til at bosætte sig i ghettoen, voksede befolkningen, så en tredjedel af Warszawas befolkning var presset sammen på 2,4 % af byens område. Tyskerne satte den jødiske madration til 181 kalorier for dagen. I august 1941 omkom mere end 5.000 i måneden af sult og sygdom. Den New York-baserede hjælpeorganisation American Jewish Joint Distribution Committee prøvede frem til slutningen af 1941 at holde liv i en befolkning, der led forfærdeligt under sult og smitsomme sygdomme. 
 

På ruinerne af ghettoen anlagdes i 1943 Warszawa koncentrationslejr. I april 1944 blev lejren underlagt Majdanek koncentrationslejr og officielt benævnt Konzentrationslager Lublin: Arbeitslager Warschau.

Noter

Eksterne henvisninger 
 Dagligliv i Warszawa-ghettoen, fotografier 1940-43.
 Documents and information about the Warsaw Ghetto from the Jewish Virtual Library (engelsk)
 Warsaw Life: A detailed account of the Warsaw Ghetto (engelsk)
 Filmoptagelse af ghettopolitiet

Ghettoen